EkBass/fiwiki-20250220-pages-articles huggingface dataset:
Kelpaisiko seksi?!

Kelpaisiko seksi?! on suomalaisen elektronista hip hop -musiikkia tekevän Midas-yhtyeen vuonna 1991 julkaistu studioalbumi. Albumi oli yhtyeen ensimmäinen, ja ainoaksi jäänyt, joka julkaistiin yhtyeen elinkaaren aikana. Albumin nimi tulee Pentti Oskari Kankaan Seitsemän seinähullua veljestä -yhtyeen vuonna 1979 levytetyn samannimisen kappaleen nimestä, joka oli käännöskappale Rod Stewartin kappaleesta ”Da Ya Think I’m Sexy”. Albumin kappaleet ”Ehkäisy rap (venyy mut ei pauku)”, ”Remufobia” ja ”DJ:n työ” julkaistiin erillisinä singleinä.. Kappaleesta ”Seksi on hauskaa selvinpäin” tehtiin musiikkivideo yhteistyössä Alkon ja sosiaali- ja terveyshallituksen kanssa. Kyseistä musiikkivideota esitettiin televisiossa, ja se sisällytettiin mainoksena muutamiin 1990-luvun alussa julkaistuihin videokasettijulkaisuihin. Musiikkivideossa esiintyivät muun muassa videon teon aikaan Kallion lukiossa opiskellut, myöhemmin laulajana tunnettu Maija Vilkkumaa sekä näyttelijä Vilma Melasniemi. ==Kappaleet== # # # Albumin kansipaperissa olevien tietojen mukaan kappaleen sanoitus olisi kokonaan Juha-Pekka Salkon tekemä, mutta todellisuudessa suomenkielisen käännöskappaleen on kirjoittanut Raul Reiman, ja Salkon omaa sanoitusta on lyhyt rap-osuus kappaleessa. # # # # # # # # # # ===Tekijöiden nimet=== * J. Drome: Jari Karjalainen * J. Salko: Juha-Pekka Salko * K. Lupunen: Kyösti Lupunen * M. Hasanen: Mika Hasanen ==Lähteet== Luokka:Suomalaiset hip hop -albumit Luokka:Suomalaiset huumorialbumit Luokka:Vuoden 1991 esikoisalbumit
Turun musiikkitalo Fuuga

Turun musiikkitalo Fuuga on Turun Aurajokirantaan rakenteilla oleva uusi konserttitalo, joka korvaa Aninkaistenmäellä sijaitsevan Turun konserttitalon muun muassa Turun filharmonisen orkesterin kotisalina. Fuugan rakennustyöt aloitetaan alkusyksystä 2023, ja sen arvioidaan valmistuvan loppukeväästä 2026. Musiikkitalo rakennetaan Aurajoen itärannan Itsenäisyydenaukiolle, jota ympäröivät Turun kaupunginteatteri, valtion virastotalo ja Wäinö Aaltosen museo (WAM). Rakennukseen tulee 1300-paikkainen konserttisali, 300-paikkainen monitoimisali, päivittäin avoinna oleva ravintola sekä kattoterassi puutarhoineen. Talon pääsuunnittelija on PES-Arkkitehtien Tuomas Silvennoinen. PES-Arkkitehtien ja Turun kaupungin ohella allianssiryhmään kuuluvat rakennusliike Hartela Länsi-Suomi Oy ja WSP Finland Oy sekä alihankkijana Laidun-design Oy ja Akukon & Kahle Acoustics -yhteenliittymä. Fuugan rakennesuunnittelusta vastaa A-Insinöörit. Suuri konserttisali suunnitellaan orkesterimusiikin ehdoilla, akustikkona Eckhard Kahle. Akustisen orkesterimusiikin lisäksi pääsali sovitetaan myös sähköisesti vahvistetun musiikin esittämiseen, kokous- ja kongressikäyttöön sekä pienimuotoisiin esityksiin. Osa näyttämöstä on laskettavissa orkesterimontuksi esimerkiksi oopperaesityksiä varten. Hankkeen kustannusarvio on noussut vuonna 2021 arvioidusta 62 miljoonasta eurosta 90,5 miljoonaan euroon vuonna 2023. ==Lähteet== Luokka:Turun rakennukset ja rakennelmat Luokka:Suomen konserttitalot Luokka:Rakenteilla olevat rakennukset ja rakennelmat Suomessa Luokka:III kaupunginosa
Kirsi Pohjola

Kirsi Anneli Pohjola (aik. Pohjola-Vilkuna, s. 23. joulukuuta 1964 Pylkönmäki) on suomalainen tutkija, seurakuntapastori ja kirkolliskokousedustaja. Pohjola on työskennellyt Jyväskylän seurakunnassa pastorina vuodesta 2017 lähtien. Vuonna 2020 Pohjola nimitettiin yhteiskuntavastuun pastoriksi. Vuonna 2020 Pohjola valittiin kirkolliskokouksen pappisedustajaksi ja vuonna 2023 Lapuan hiippakunnan pappisasessoriksi. Ennen pappisuraa Pohjola on työskennellyt vuosina 1991–2000 opetus- ja tutkimustehtävissä Jyväskylän yliopistossa, erikoistutkijana 2003-2009, Itä-Suomen yliopiston tutkimusprofessorina 2009–2011 ja Nuori kirkko ry:n kouluttajana ja päätoimittajana 2013–2017. Pohjola on toiminut myös Jyväskylän kaupunginvaltuutettuna vuosina 2001–2004. == Julkaisut == * Naisten salaiset maailmat, väitöskirja, Jyväskylän yliopisto 1999 * Eros kylässä - maaseudun luvaton seksuaalisuus vuosisadan vaihteessa, SKS 1995 * Uusi koulu : oppiminen mediakulttuurin aikakaudella, Jyväskylän yliopisto, Koulutuksen tutkimuslaitos 2011 == Lähteet == Luokka:Suomen evankelis-luterilaisen kirkon papit Luokka:Suomen evankelis-luterilaisen kirkon kirkolliskokousedustajat Luokka:Suomalaiset yhteiskuntatieteilijät Luokka:Jyväskylän kaupunginvaltuutetut Luokka:Vuonna 1964 syntyneet Luokka:Suomalaiset kirjailijat Luokka:Elävät henkilöt
Kirjallisuusvuosi 1706

Kirjallisuusvuosi 1706 käsittelee vuoden 1706 tärkeitä kirjallisuuden tapahtumia, uutisia ja julkistuksia. == Tapahtumia == * Matemaatikko William Jones esitti teoksessaan Synopsis Palmariorum Matheseos, että ympyrän halkaisijan ja piirin suhdetta merkittäisiin kreikan kirjaimella π. == Julkaisuja == * William Jones - Synopsis Palmariorum Matheseos * John Locke - Of the Conduct of the Understanding * Giovanni Battista Morgagni - Adversaria anatomica * Thormodus Torfæus - Historia Hrolfi Kraki 1706 Luokka:1706
Imperium Europa

Imperium Europa on maltalainen radikaalisti siirtolaisuutta vastustava puolue. Se perustettiin vuonna 2000. Puolue on asemoitunut Eurooppa-myönteiseksi, mutta nykymuotoisen Euroopan unionin vastaiseksi.Massimo Costa, Imperium Europa approved as political party, Norman Lowell to contest MEP elections Malta Today 7.3.2019, viitattu 22.8.2023 Imperium Europa katsoo kulttuurisen moninaisuuden käytäntöjen johtavan kulttuurien tuhoutumiseen ja pyrkii edistämään uutta "alueiden ja kansojen Eurooppaa". Eurovaaleissa 2009 Imperium Europa sai maltalaisten äänistä 1,47 %, eurovaaleissa 2014 2,68 % ja eurovaaleissa 2019 3,17 %. Vuoden 2019 eurovaaleissa puolue oli Maltan kolmanneksi äänestetyin.EP election: Imperium Europa now Malta’s third largest party The Malta Independent 27.5.2019, viitattu 22.8.2023 Niissä ainoana europarlamentaarikkoehdokkaana oli puolueen äärioikeistolainen johtaja Norman Lowell. Puolueen mukaan muut maltalaiset MEP-ehdokkaat ajoivat Brysselissä henkilökohtaisia etujaan ja puolueidensa agendoja. Lowell kertoi maltalaisen F Living -televisiokanavan haastattelussa vuonna 2019 kannattavansa Adolf Hitlerin tapaa hallita Saksaa 1930-luvulla.Matthew Vella, Norman Lowell interview turns Hitler-fest as F Living gives far-rightist free rein Malta Today 11.4.2019, viitattu 22.8.2023 Hän oli jo aiemmin kiistänyt holokaustin ja katsonut kansallissosialismin olevan menneisyyttä, mutta hyväksi aikanaan.Matthew Vella, ‘Nazism? It was alright at the time…’ says holocaust- denier Lowell Malta Today 19.8.2015, viitattu 22.8.2023 == Lähteet == Luokka:Maltan puolueet Luokka:Äärioikeistolaiset puolueet
Uimahypyt kesäolympialaisissa 2024

Uimahypyissä kilpaillaan Pariisin 2024 kesäolympialaisissa 28. kerran. Kilpailut käydään 27. heinäkuuta – 10. elokuuta 2024 ja uimahypyt järjestetään Olympiavesiurheilukeskuksessa. Sekä naisille että miehille on neljä kilpailutapahtumaa: 3 metrin ponnahduslaudan ja 10 metrin kerroshyppyjen yksilö- ja parikilpailut. == Aikataulu == Lähde: AE Alkuerät VE Välierät F Finaali A Aamupäivä I Iltapäivä Pvm → La 27 Ma 29 Ke 31 Pe 2 Ma 5 Ti 6 Ke 7 To 8 Pe 9 La 10 Laji ↓ A I A I A I A I A I A I A I A I A I A I Miehet 3 m ponnahduslauta Yksilö AE VE F Pari F 10 m kerroshypyt Yksilö AE VE F Pari F Naiset 3 m ponnahduslauta Yksilö AE VE F Pari F 10 m kerroshypyt Yksilö AE VE F Pari F ==Mitaliyhteenveto== 1\. align=left 1 0 0 1 2\. align=left 0 1 0 1 3\. align=left 0 0 1 1 Yhteensä 1 1 1 3 ===Miehet=== 3 m ponnahduslauta yksilö tiedot 3 m ponnahduslauta pari tiedot 10 m kerroshypyt yksilö tiedot 10 m kerroshypyt pari tiedot Yang Hao Lian Junjie Tom Daley Noah Williams Rylan Wiens Nathan Zsombor-Murray ===Naiset=== 3 m ponnahduslauta yksilö tiedot 3 m ponnahduslauta pari tiedot Chen Yiwen Chang Yani Sarah Bacon Kassidy Cook Yasmin Harper Scarlett Mew Jensen 10 m kerroshypyt yksilö tiedot 10 m kerroshypyt pari tiedot Chen Yuxi Quan Hongchan Kim Mi-rae Jo Jin-mi Andrea Spendolini-Sirieix Lois Toulson ==Lähteet== *
Raila Halmetoja

Raila Halmetoja (19. heinäkuuta 1950 Utsjoki – 3. tammikuuta 2021) oli suomalainen radiotoimittaja, musiikkituottaja ja romaniasiain aktivisti. == Elämä == Halmetoja vietti lapsuus- ja nuoruusvuotensa Haapajärvellä. Helsinkiin muutettuaan hän toimi mainosalalla Ruutimainoksessa ja matkailualalla Ystävyysmatkoissa. Halmetoja työskenteli Radio Suomen musiikkitoimituksessa, populaarimusiikin toimituksessa sekä Yle Radio 1:ssä. Hän toimitti Valoa ikkunassa -ohjelmaa ja teki artistihaastatteluja. Hän teki ohjelmia Kansanmusiikin iltaan sekä muun muassa Romano mirits -ajankohtaisohjelmaan. Halmetoja oli Mustalaisasiain neuvottelukunnan jäsen 1978–1982. Neuvottelukunnan jäsenenä hän muun muassa ajoi aloitetta saada romaniväestölle tarkoitettu säännöllinen radio-ohjelma, joka toteutui vasta vuonna 1995. Porvoon kansainvälisen Mustalaismusiikkifestivaalin taiteellisena johtajana Halmetoja toimi 2001–2005. Luottamustoimia hänellä oli muun muassa Maailman musiikin keskuksessa, Nevo Roma -yhdistyksessä, Romanitaiteen keskuksessa sekä Kansanmusiikin ja kansantanssin edistämiskeskuksessa (KEK). Halmetoja tallensi Suomen romanien historiaa muistitietona, tarinoina ja lauluina. Hänen laaja arkistonsa sisältää levyjä, kirjallisuutta, haastatteluja, romanilaulujen äänityksiä sekä käsikirjoituksia. Arkisto on osa Maailman musiikin keskuksen kirjastoa. Halmetojalla oli tärkeä rooli Suomalaisen Kirjallisuuden Seuran romaniaineistojen kokoelmien kartuttamisessa. Romaniväestön edustajana hän oli 1990-luvun lopussa Romsf- elämäkertojen tallennusprojektissa haastattelijana. Hän oli mukana historioitsija Panu Pulman johdolla toteutetussa Suomen romanien historia -hankkeessa. Halmetojan aloitteesta syntyi muun muassa Olarin Musiikin vuonna 1996 julkaisema Suomen romanien laulukokoelma Luludžako drom. Kukkien tie. Laulaja Hilja Grönfors esiintyy tällä levyllä ensimmäistä kertaa levylaulajana. Vuonna 2001 ilmestyi Halmetojan toimittamana Indiako drom, joka sisältää 1990-luvun lopussa Helsingissä järjestetyn romanikonserttisarjan äänityksiä. Halmetoja palkittiin Paarkiba-tunnustuksella vuonna 2010 pitkäaikaisesta ja ansiokkaasta työstä romaniväestöä koskevan tiedonvälityksen edistämiseksi sekä romanikulttuurin esille tuomiseksi. == Yksityiselämä == Raila Halmetojan elämänkumppani oli romaniaktivisti Seppo Isberg (1952–2018). Laulaja Hilja Grönfors oli hänen serkkunsa. ==Lähteet== Luokka:Suomalaiset radiotoimittajat Luokka:Ylen toimittajat Luokka:Suomen romanit Luokka:Vuonna 1950 syntyneet Luokka:Vuonna 2021 kuolleet
Leonid Bulah’ovskyi

Leonid Bulah’ovskyi (14. huhtikuuta 1888 Harkova – 4. huhtikuuta 1961 Kiova, Ukrainan SNT) oli huomattava slaavilaisten kielten tutkija. Hän tutki venäjän ja ukrainan kielten historiaa, slaavilaisten kielten aksentologiaa ja etymologiaa sekä balttilaisten ja slaavilaisten kielten välistä suhdetta. Bulah’ovskyi oli vuodesta 1921 Harkovan yliopiston ja vuodesta 1946 Kiovan yliopiston professori. Hän oli vuodesta 1939 Ukrainan SNT:n tiedeakatemian jäsen, ja vuodesta 1944 hän johti Tiedeakatemian lingvistiikan instituuttia. Hän oli pitkään Ukrainan tiedeakatemian puheenjohtajiston jäsen, Ukrainan tiedeakatemian yhteiskuntatieteiden osaston varajohtaja ja Ukrainan korkeakouluministeriön kielitieteen asiantuntijatoimikunnan johtaja sekä Ukrainan ulkomaisten ystävyys- ja kulttuurisuhteiden seuran yhteiskuntatieteiden osaston varapuheenjohtaja. Stepan Kulbakinin ja Jānis Endzelīnsin oppilaana Bulah’ovskyi oli tyypillinen vertailevaa tutkimusta korostavan nuorgrammaattisen koulukunnan edustaja. Hänen ansionaan pidetään laajaa slaavilaisen aksentologian tutkimusta. Historiallisissa tutkimuksissaan hän vältti poliittisia vaikutteita ja oli sikäli aikanaan ainutlaatuinen. Niiden aineistoperusta oli kuitenkin suppea, lähinnä sanakirjoja ja nykykaunokirjallisuutta, eikä hän juuri huomioinut vanhempia ukrainankielisiä tekstejä. Lisäksi hänellä oli vain toisen käden tietoa murteista. Niinpä jotkin hänen tutkimuksensa sisältävät hypoteeseja, joilla ei ole perusteita. Hänen vastuullaan oli vuoden 1946 vallalla ollut neuvostoaikainen ukrainan kielen oikeinkirjoitus, jota uudistettiin vasta 1990-luvulla. Bulah’ovskyi ei kannattanut kokonaisvaltaista järjestelmää, joka sivuutti kieliopin roolin kielen oppimisessa, vaan puolusti teorian ja sääntöjen merkitystä oikeinkirjoituksen omaksumisessa ja oppilaiden puheen kehittämisessä. Bulah’ovskyi omisti yli 50 vuotta elämästään kielitieteelle ja opetukselle. Hän kirjoitti noin 400 tieteellistä teosta venäläisestä ja ukrainalaisesta kielitieteestä, slaavilaisesta kielentutkimuksesta, yleisestä kielitieteestä ja kieltenopetusmenetelmistä. Osa Bulah’ovskyin kirjallista tuotantoa julkaistiin vasta hänen kuolemansa jälkeen, ja valikoima hänen teoksiaan ilmestyi Kiovassa 1975–1977. Bulah’ovskyi on haudattu Baikoven hautausmaalle Kiovaan. Kiovassa nimettiin Bulah’ovskyin mukaan katu vuonna 1965. ==Lähteet== ==Aiheesta muualla== Luokka:Ukrainalaiset kielitieteilijät Luokka:Vuonna 1888 syntyneet Luokka:Vuonna 1961 kuolleet
Super Mario Bros. Wonder

Super Mario Bros. Wonder on Nintendon kehittämä ja julkaisema tasohyppelypeli. Se on niin sanottu 2,5 ulotteinen sivuttain vieritettävä Super Mario -peli. Peli julkaistiin 20. lokakuuta 2023 Nintendo Switchille. Pelistä ilmestyi virallinen traileri Nintendon YouTube-kanavalle 31. elokuuta, jossa esiteltiin useita uusia hahmoja, bonusesineitä ja maailmoja. == Vastaanotto == Peli on saanut erittäin hyvän vastaanoton sekä kriitikoilta että yleisöltä. Se on saanut Metacritic-arvosanakseen kriitikoilta 92 pistettä sadasta mahdollisesta. Pelistä tuli myös kaikkein nopeiten myyty Mario-peli, myyden vain kahdessa viikossa 4,3 miljoonaa kappaletta. == Lähteet == == Aiheesta muualla == * Virallinen sivusto Luokka:Vuoden 2023 videopelit Luokka:Mario- tasohyppelyt Luokka:Nintendon julkaisemat videopelit Luokka:Nintendo Switch -pelit
Lars Knutson Liestøl

Lars Knutson Liestøl (13. kesäkuuta 1839 Åseral – 15. joulukuuta 1912 Kristiansand) oli norjalainen maanviljelijä ja poliitikko. Hän istui suurkäräjillä vuosina 1874–1888, 1898–1903 ja 1907–1912 sekä toimi Norjan sisäministerinä 1888. ==Lähteet== ==Aiheesta muualla== Luokka:Norjan ministerit Luokka:Norjalaiset maanviljelijät Luokka:Vuonna 1839 syntyneet Luokka:Vuonna 1912 kuolleet
Arbeider-Foreningernes Blad

Arbeider-Foreningernes Blad oli vuosina 1849–1856 Norjassa ilmestynyt radikaali työväenlehti. Sen perusti Marcus Thrane. Lehti vaati muun muassa yleistä äänioikeutta sekä taloudellisia uudistuksia, ja joutui toistuvasti vaikeuksiin valtiovallan kanssa. Thranen jouduttua vankilaan 1854 päätoimittajaksi nousi hänen vaimonsa Josephine Thrane, mutta tämän heikentyneen terveyden takia lehti lakkautettiin kaksi vuotta myöhemmin. ==Lähteet== ==Aiheesta muualla== Luokka:Norjalaiset sanomalehdet
Anismus

Anismus eli paradoksaalinen puborektaalikontraktio on häiriö, jossa lantionpohjan lihakset toimivat ulostamisen yhteydessä poikkeavasti ja dyssynergisesti. Se on yksi kroonisen ummetuksenAnismus (Dyssynergic Defecation) Cleveland Clinic, viitattu 22.8.2023 ja toiminnallisen ulostamisvaikeusoireyhtymän aiheuttajista.Matti V. Kairaluoma, Toiminnallinen ulostamisvaikeusoireyhtymä Duodecim 2009, viitattu 22.8.2023 Anismuksessa puborektaalilihas ja sulkijalihakset eivät ulostettaessa tavalliseen tapaan rentoudu vaan ne voivat supistua, mihin viitataan "paradoksaalisena kontraktiona". Noin puolilla anismuksesta kärsivistä on lisäksi heikentynyt kyky tuntea ulostamistarvetta. Noin yhdessä kolmesta tapauksesta anismus on kehittynyt jo lapsuusiässä. Tällöin ulostamiseen liittyvän koordinaatiokyvyn omaksuminen on jäänyt puutteelliseksi. Noin yhdessä kolmesta tapauksesta anismus kehittyy esimerkiksi synnytyksen tai vamman yhteydessä. Lopuissa tapauksista syy jää tuntemattomaksi. Taustalla ei ole neurologista tai muuta elimellistä poikkeavuutta, joten häiriötä pidetään toiminnallisena. Usein anismuksen yhteydessä kuitenkin esiintyy liitännäisongelmia, kuten peräsuolen haavaumia, ärtyvä suoli, hidas läpikulkuaika, peräsuolen tunnon puute, psyykkisiä ongelmia tai opioidien käyttöä. Ummetuksen lisäksi anismus voi aiheuttaa vatsakipua, vatsan turvotusta ja peräaukon alueen kipua. Anismuksen arvioidaan aiheuttavan noin 15–25 % kroonisista ummetuksista. Se on noin kaksinkertaisesti yleisempi naisilla kuin miehillä. Muuta väestöä yleisempi se on myös yli 65-vuotiailla. Anismuksen diagnostiikan apuina voidaan käyttää muiden sairauksien poissulkua, anorektaalista manometriaa ja defekografiaa. Biopalautehoito on osoittautunut anismuksen kohdalla tehokkaaksi hoitomuodoksi jopa noin 80 %:lla potilaista. Myös elämäntapamuutoksista ja laksatiiveista voi olla apua. Botuliinitoksiini-injektioiden (Botox) kokeilut anismuksen hoidossa ovat tuottaneet vaihtelevia tuloksia. Muita useammin ne ovat olleet tehokkaita lapsilla. == Lähteet == Luokka:Ruoansulatuselinten sairaudet
Tapio Saraneva

Tapio Saraneva (23. maaliskuuta 1943 – 18. elokuuta 2003) oli suomalainen teologian tohtori, pappi, kirjailija ja toiminnanjohtaja. Saraneva toimi Kirkon Ulkomaanavun toiminnanjohtajana vuodesta 1993 kuolemaansa saakka. == Varhainen elämä ja koulutus == Saraneva valmistui teologian kandiaatiksi (1967) ja humanististen tieteiden kandidaatiksi (1970). Hän jatkoi opintojaan Princetonin teologisessa seminaarissa ja suoritti Master of Theology -tutkinnon 1971. Saraneva oli Princetonissa erityisesti kiinnostunut Latinalaisen Amerikan vapautuksen teologiasta. Saraneva väitteli teologian tohtoriksi Helsingin yliopistossa 1978. == Kirkollinen ura == Saraneva työskenteli vuosina 1974–1977 Luterilaisen maailmanliiton presidentin Mikko Juvan avustajana ja arkkipiispa Juvan sihteerinä Turussa 1978–1982. Saraneva valittiin Tapiolan kirkkoherraksi 1982 ja Kirkon ulkomaanavun johtoon 1993. Saraneva toimi useissa kirkollisissa luottamustehtävissä toimi vuodesta 2000 lähtien Luterilaisessa maailmanliitossa. Hän oli muun muassa Kehitysmaasuhteiden neuvottelukunnan ja Kansalaisjärjestöjen ihmisoikeussäätiön valtuuskunnan jäsen. == Julkaisut == * Usko, vapaus ja yhteiskunta : Johann Baptist Metzin poliittinen teologia v. 1965-1972, Suomalainen teologinen kirjallisuusseura 1978 * Oikeudenmukaisuuden nälkä : vapautuksen teologian haaste meille, Kirjapaja 1991 * Taivasten valtakunnan logiikka : mitä Jeesus opetti elämästä, uskosta ja Jumalan hallintavallasta, Kirjapaja 1996 (González Faus, José Ignacio) * Isä meidän, Kirjapaja 1998 == Lähteet == Luokka:Suomen evankelis-luterilaisen kirkon papit Luokka:Suomalaiset järjestöjohtajat Luokka:Vuonna 1943 syntyneet Luokka:Vuonna 2003 kuolleet Luokka:Suomalaiset kirjailijat Luokka:Suomalaiset teologit
Biopalautehoito

Biopalautehoito on hoitomuoto, jota on käytetty varsinkin ADHD:sta kärsivillä lapsilla. Hoidolla pyritään kehittämään aivojen itsesäätelyä.Vesa Närhi, Maarit Virta, Biopalautehoito (neurofeedback) ja ADHD Käypä hoito 29.6.2016, viitattu 22.8.2023 Biopalautehoidossa hoidettavan päähän kiinnitetään 3–5 EEG- elektrodia, joiden välityksellä aivoille annetaan biopalaute tavalla, joka palkitsee sellaisesta toiminnasta, jota pyritään vahvistamaan.Emmi Oksanen, Piuhat päähän ja terapia käyntiin – neurofeedback pääsemässä eroon hippileimasta Tehy-lehti 2.6.2017, viitattu 22.8.2023 Hoidon aikana hoidettava tekee jotain keskittymistä edellyttävää tehtävää ja saa välittömän palautteen aivotoiminnastaan siten, että tehtävä etenee kun tavoiteltu aivotoiminta saavutetaan. Tehtävä voi olla esimerkiksi tietokonepeli. Tyypillisesti hoitokerta kestää 20–45 minuuttia. Tavallisesti hoitokertoja järjestetään 30–40. Niiden välillä tärkeää on keskittymisen harjoittelu arjen tilanteissa. Suomalaisissa Käypä hoito -suosituksissa biopalautehoito mainitaan ADHD:n kohdalla. Biopalautehoitoa alettiin käyttää Yhdysvalloissa 1960-luvulla, mutta lääkärien suhtautuminen pysyi varauksellisena. Tutkimustulokset sen tehosta ADHD:n hoidossa ovat olleet vaihtelevia.Zawn Villines, Is neurofeedback effective for treating ADHD? Medical News Today 9.10.2018, viitattu 22.8.2023 Biopalautehoitoa on käytetty ADHD:n lisäksi muun muassa anismuksen hoidossa, jossa sen teho on ollut parempi kuin muiden hoitomuotojen.Anismus (Dyssynergic Defecation) Cleveland Clinic, viitattu 22.8.2023 Biopalautehoidolla on usein alkuvaiheissaan väsymystä lisäävä vaikutus. == Lähteet == Luokka:ADHD:n hoito Luokka:Neuropsykologia
Erkki Koskenniemi

Erkki Tuomas Koskenniemi (s. 2. lokakuuta 1956 Turku) on suomalainen pastori, tutkija ja kirkolliskokousedustaja. Hän toimi Suomen Luterilaisen Evankeliumiyhdistyksen raamattukoulutuksen sihteerinä vuoteen 2023 eläkkeelle jäämiseensä saakka. Koskenniemi on koulutukseltaan teologian tohtori Åbo Akademista. Hän työskenteli vuosina 1980–1983 Turun yliopistossa opettajana ja tämän jälkeen SLEY:n raamattukoulutuksen sihteerinä. Koskenniemi on toiminut arkkihiippakunnan hiippakuntavaltuuston edustajana vuosina 2008–2011 ja kirkolliskokousedustajana vuodesta 2012 lähtien. == Julkaisut == * Laki ja evankeliumi : ensimmäinen ja toinen väittely antinomilaisia vastaan 1537 ja 1538, SLEY-kirjat 1983 (suom.) * Der philostrateische Apollon, Societas scientiarum Fennica 1991 * Apollonios von Tyana in der neutestamentlichen Exegese, Mohr 1994 * Miten Jumala uudistaa kirkkoa : invocavit-viikonsaarnat v. 1522',' Sley-kirjat 1996 == Lähteet == Luokka:Suomen evankelis-luterilaisen kirkon papit Luokka:Suomen evankelis-luterilaisen kirkon kirkolliskokousedustajat Luokka:Vuonna 1956 syntyneet Luokka:Elävät henkilöt
Sikojen terveydenhoito

Sikojen terveydenhoito on eläinlääkäri ja tietokirjailija Urho Riihikosken kirjoittama vuonna 1980 julkaistu kirja. Vuonna 1986 kirjasta julkaistiin uusi täydennetty painos. ==Kirjan tausta ja sisältö== Kirjan teon aikaan Urho Riihikoski toimi terveydenhuoltoeläinlääkärinä Pirkanmaalla ja Satakunnassa. Hän oli kehittämässä sikojen sairastavuuden seurantaa teurastamoilla, sikaloiden tehokkuustarkkailua ja tilakohtaista neuvontaa emakko- ja lihasikaloissa.Riihikoski 1980, kirjan takakannen selostus. Kirja kertoo tavallisimmat sikaloiden sairaus- ja terveydenhuolto-ongelmat, ja antaa tietoja runsaasti käytännön tietoa sikatalouden harjoittajille, sikataloutta aloitteleville viljelijöille, ja muille aiheesta kiinnostuneille. Kirjassa valaistaan sairauksien merkitystä sikaloiden kannattavuuden heikentäjänä ja toisaalta terveyden merkitystä tuottoisan sikatalouden kulmakivenä. Kirja sisältää lisäksi runsaasti valokuvaaja Hannu Teriön ottamia valokuvia.Riihikoski 1980, s. 7. ==Lähteet== * ===Viitteet=== Luokka:Oppikirjat Luokka:Sikatalous Luokka:Suomalaiset tietokirjat Luokka:Vuoden 1980 kirjat
Playpen

Playpen oli pimeän verkon suurimmaksi noussut lapsipornosivusto.Catalin Cimpanu, Admin of Dark Web Child Pornography Website "Playpen" Found Guilty 17.9.2016, viitattu 23.8.2023 Sitä ylläpidettiin kesästä 2014Cyrus Farivar, Creator of infamous Playpen website sentenced to 30 years in prison Ars Technica 5.5.2017, viitattu 23.8.2023, kunnes FBI sulki sivuston maaliskuussa 2015. Napleslainen Steven W. Chase perusti Playpenin kesällä 2014. FBI aloitti tutkinnan pian, mutta sitä haittasi sivuston sijainti Tor-verkossa. Ulkomaisilta viranomaisilta saatiin kuitenkin joulukuussa 2014 vinkki, joka sisälsi Chaselta vuotaneen oikean IP-osoitteen. FBI:n tutkinnan kuluessa viitteet Chasen roolista vahvistuivat. Hänet pidätettiin 19. helmikuuta 2015. FBI siirsi sivuston omaan datakeskukseensa ja jatkoi sen ylläpitämistä tarkkaillakseen sivuston liikenettä, kunnes sulki sivuston 4. maaliskuuta 2015. FBI kätki sivustolle haittaohjelman, jotta käyttäjien todelliset IP- osoitteet ja muuta heidän henkilöllisyyksiensä ja sijaintiensa kannalta oleellista tietoa saataisiin. Satoja ihmisiä pidätettiin Playpen-tutkinnan tiimoilta Yhdysvalloissa ja yli 500 muissa maissa. 55 seksuaalisen hyväksikäytön uhreiksi joutunutta yhdysvaltalaista lasta tunnistettiin. Monia henkilöitä asetettiin syytteisiin, mutta joissain tapauksissa syytteistä luovuttiin, koska viranomaiset eivät suostuneet avaamaan tiedonhankintaan käyttämänsä haittaohjelman lähdekoodia. Useat syytetyt olivat vaatineet tämän johdosta FBI:n hankkimien tietojen todistusarvon mitätöimistä. Steven W. Chase todettiin syyskuussa 2016 syylliseksi osallistumiseen lapsia hyväksikäyttävään liiketoimintaan, lapsipornon mainostamiseen, lapsipornon hallussapitoon ja kolmeen lapsipornon levitykseen. Chase oli tuolloin 57-vuotias. Hänet tuomittiin 30 vuoden vankeusrangaistukseen toukokuussa 2017. Toinen ylläpitäjä, 46-vuotias Michael Fluckiger Indianan Portlandista sekä moderaattori, 47-vuotias David Lynn Browning Kentuckyn Wootonista tunnustivat syyllisyytensä joulukuussa 2015. Molemmat tuomittiin 20 vuoden vankeusrangaistuksiin. David Lynn Browningin tunnustuksen mukaan Playpenissa oli ennen sen sulkemista 215 000 käyttäjätiliä ja sen kautta levitettiin 50 000 lapsipornokuvaa ja -videota. Niissä esiintyi jopa taaperoikäisiä lapsia. FBI onnistui saamaan yli 1 300:n eri maista kotoisin olleen käyttäjän tiedot. FBI:n hallitessa sivustoa siellä vieraili kaikkiaan yli 100 000 käyttäjää. == Lähteet == Luokka:Yhdysvaltalaiset verkkosivustot Luokka:Lapsiporno Luokka:Vuoden 2015 rikokset Luokka:Tor-piilopalvelut
Adrià Pedrosa

Adrià Giner Pedrosa (s. 13. toukokuuta 1998 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan vasen laitapuolustaja. == Seurajoukkueura == Pedrosa on Espanyolin junioriakatemian kasvatti.'El sobrino de Pedrosa' refuerza al primer equipo del Espanyol AS. Viitattu 23.8.2023. Pedrosa nostettiin pysyvästi seuran reservijoukkueeseen heinäkuussa 2017 ja ensimmäisen maalinsa hän teki 10. syyskuuta 2017 ottelussa UE Sant Andreuta vastaan. Ensiesiintymisensä seuran edustusjoukkueessa hän teki 1. marraskuuta 2018 Copa del Reyn ottelussa Cádizia vastaan.Los suplentes del Cádiz sonrojan al Espanyol Marca. Viitattu 23.8.2023. Pedrosa pelasi ensimmäisen ottelunsa maan pääsarjassa Primera Divisiónissa 16. joulukuuta 2018 kotikentällä Real Betisia vastaan.Pedrosa supera la prueba del bautizo con buena nota AS. Viitattu 23.8.2023. Ensimmäisen maalinsa edustusjoukkueessa hän teki 13. huhtikuuta 2019 ottelussa Deportivo Alavésia vastaan. 22. toukokuuta 2019 Pedrosa teki jatkosopimuksen seuran kanssa, joka ulottui vuoteen 2023 asti.Oficial: El Espanyol renueva a Pedrosa hasta 2023 Sport. Viitattu 23.8.2023. 1\. heinäkuuta 2023 Espanyolin pudottua Primera Divisiónista, Pedrosa siirtyi Sevillaan viisivuotisella sopimuksella.El lateral zurdo Adrià Pedrosa, nuevo jugador del Sevilla FC Sevilla FC. Viitattu 23.8.2023. == Lähteet == == Aiheesta muualla == * Adrià Pedrosan tilastot BDFutbol- sivustolla * Adrià Pedrosan tilastot Soccerway-sivustolla Luokka:Espanjalaiset jalkapalloilijat Luokka:Vuonna 1998 syntyneet Luokka:Elävät henkilöt
Anders Askevold

Anders Monsen Askevold (25. joulukuuta 1834 Askvoll, Norja – 22. lokakuuta 1900 Düsseldorf, Saksa) oli norjalainen taidemaalari. Hänet tunnetaan erityisesti maisemakuvistaan, joihin hän sijoitti usein kotieläimiä. Hän opiskeli Düsseldorfissa vuosina 1855–1858 ja otti 1860-luvulla Pariisissa asuessaan vaikutteita Constant Troyonilta sekä Rosa Bonheuriltä. ==Töitä== Anders Askvold-Norsk fjordlandskap.jpg|Norsk fjordlandskap (n. 1889) Anders Askevold-Sommerlandskap med kuer.jpg|Sommerlandskap med kuer (1860) ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1834 syntyneet Luokka:Vuonna 1900 kuolleet
Starbase

Starbase on Frozenbyten kehittämä MMO, joka on julkaistu ennakkojulkaisuna vuonna . Pelistä kerrottiin julkisuuteen vuonna 2019. == Pelaaminen == Peli on moninpelattava hiekkalaatikkopeli. Pelaaminen sisältää avaruusalusten ja -asemien suunnittelun ja rakentamisen, tutkimismatkailun, resurssien keräämisen, asioiden valmistamisen, vaihtokaupan ja taistelun. == Lähteet == == Aiheesta muualla == * Viralliset verkkosivut Luokka:Frozenbyte Luokka:Vuoden 2021 videopelit
Oddvar Torsheim

Oddvar Hermannson Torsheim (s. 2. marraskuuta 1938 Bergen) on norjalainen kuvataiteilija ja muusikko. Hän on asunut vuodesta 1970 Førdessä, jonka kunniakansalainen hänestä tuli vuonna 2008. Torsheimin kuvataide edustaa surrealismia ja pop-taidetta. Teoksissa on usein uusnorjankielistä tekstiä. Hän käyttää useita eri tekniikoita, kuten öljyvärejä, litografiaa, vesivärejä ja piirtämistä. Musiikin saralla hän on julkaissut useita levyjä, joissa on hänen itse kirjoittamiaan kappaleita. Torsheim soittaa harmonikkaa ja huuliharppua. ==Lähteet== ==Aiheesta muualla== * Taiteilijan kotisivut * Teoksia Nasjonalmuseetin sivuilla Luokka:Norjalaiset kuvataiteilijat Luokka:Norjalaiset muusikot Luokka:Surrealistit Luokka:Vuonna 1938 syntyneet Luokka:Elävät henkilöt
Tauno Riekki

Tauno Vilhelm Riekki (s. 3. helmikuuta 1941 Kuusamo) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen. Viitattu 23.8.2023. Tauno Riekki syntyi maanviljelijä Antti Vilhelm Riekin ja Impi Susanna Palosaaren perheenseen ja avioitui 1966 Hilkka Taurovaaran kanssa. Hän valmistui merkantiksi Kajaanin kauppakoulusta 1962 ja merkonomiksi Kajaanin kauppaopistosta 1965. Tultuaan ylioppilaaksi Tampereen iltaoppikoulusta 1974 hän valmistui Oulun yliopistosta humanististen tieteiden kandidaatiksi 1978 ja filosofian kandidaatiksi ja maisteriksi 1984. Riekki oli Kuusamon postitoimiston autopostimies, postinkantaja ja postivirkailija 1957–1960, Outokumpu Oy:n kaivoksella Vihannissa tehdaskonttoristi, palkanlaskija ja työhönottajan apulainen 1965–1969, Oy Nokia Ab:n Puunjalostuksen kustannuslaskija ja budjettilaskennan esimies Nokialla 1969–1974 ja Tampereen Verkatehdas Oy:n laskentapäällikkö 1974. Kemiran Oulun tehtaiden laskentapäällikkö Riekki oli 1974–1978, Koillis- Suomen Säästöpankin Kuusamon konttorin pankinjohtaja 1979–1980, Kemiran budjettipäällikkö Helsingissä 1980–1982, Osuuspankkien Keskusliiton liiketalouskonsultti 1982–1983, Kemira Oy Engineeringin hallintopäällikkö 1983 ja yhtiön keskushallinnon talous- ja atk-projektipäällikkö 1984 ja apulaisjohtaja 1984–1985, Osuuskauppa Arinan hallintojohtaja Oulussa 1985 ja Koillismaan Osuuskaupan toimitusjohtaja ja hallituksen puheenjohtaja Kuusamossa 1985–2001. Riekillä oli työuransa aikana myös useita asiantuntija- ja luottamustehtäviä. Kauppaneuvoksen arvonimen hän sai 2001. == Lähteet == ==Aiheesta muualla== * Postiauton rahastajasta kauppaneuvokseksi, 2022, Seppo Salminen (toim.) * Tauno Riekiltä kiinnostava muistelmakirja, Matti Kyllönen, Uusi Suomi Blogit, 5.5.2023 Luokka:Suomalaiset yritysjohtajat Luokka:Suomalaiset pankinjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1941 syntyneet Luokka:Elävät henkilöt
Sim racing

pienoiskuva|Sim racingia vuonna 2015 Sim racing (tai digital racing) on simulaattorilla ajettavaa kilpa-ajoa. Lajia pelataan sekä harrastusmielessä että ammattimaisesti ja siinä järjestetään monia kansallisia ja kansainvälisiä turnauksia, kuten Suomessa Finnish Sim Racing Associationin järjestämä Finnish Sim Racing Champonship. Sim racing perustuu realistiseen simulointiin ja se pyrkii toistamaan kaikkia ajamiseen vaikuttavia muuttujia, kuten säätä, polttoaineen tai renkaiden kulumista, auton säätöjä ja kolarista aiheutuvia vahinkoja. Laji lukeutuu sekä elektroniseen urheiluun että moottoriurheiluun. == Harrastustoiminta == Harrastuksen aloittamiseen ei tarvitse kokemusta, eikä siinä ole terveys- tai ikärajoitteita. Harrastaja tarvitsee kuitenkin jonkinlaisen tietokoneen, näytön, ratin ja polkimet sekä toimivan internet- yhteyden. Alkuun turnauksissa pääsee esimerkiksi Trellet.netin tarjoamissa kaiken tasoisille suunnatuissa tapahtumissa. Trellet.netin lisäksi iRacing.com järjestää laajalla skaalalla erilaisia turnauksia. Muita turnauksia järjestäviä tahoja ovat muun muuassa GT Finland Racers, KARS, Dirty Racing ja SLADI Masters. == Lähteet == Luokka:Elektroninen urheilu Luokka:Moottoriurheilu Luokka:Simulaatiopelit
Riekki

Riekki on sukunimi, joka on muun muassa seuraavilla suomalaisilla henkilöillä: * Esko Riekki (1981–1973), jääkärivärväri, poliitikko, Etsivän keskuspoliisin päällikkö, Frans Adolf Riekin poika * Frans Adolf Riekki (1861–1934), liikemies, kauppaneuvos * Matti Riekki (s. 1974), musiikkitoimittaja ja tietokirjailija * Tauno Riekki (s. 1941), yritysjohtaja ja osuustoimintavaikuttaja, kauppaneuvos * Teemu Riekki (s. 2004), pesäpalloilija.
Stephanie Lose

Stephanie Lose (s. 14. joulukuuta 1982 Løgumkloster) on tanskalainen poliitikko, joka on toiminut Venstren varapuheenjohtaja vuodesta 2021 ja Tanskan talousministerinä marraskuusta 2023. Hän oli maaliskuusta heinäkuuhun 2023 salkuton ministeri Mette Frederiksenin II hallituksessa, kun hän sijaisti talousministeri Troels Lund Poulsenia, joka puolestaan hoiti puolustusministerin tehtäviä Jakob Ellemann-Jensenin sairausloman ajan. Lose valmistui kauppatieteiden maisteriksi Etelä-Tanskan yliopistosta vuonna 2006 ja on työskennellyt pankkialalla. Lose on ollut Venstren jäsen 14-vuotiaasta lähtien. Hän on naimisissa Jakob Losen kanssa, joka on vuodesta 2015 lähtien ollut Esbjergin kunnan kulttuuri- ja vapaa-ajanlautakunnan puheenjohtaja. Heillä on kaksi yhteistä lasta. ==Lähteet== ==Aiheesta muualla== * Stephanie Lose Tanskan kansakäräjien verkkosivuilla Luokka:Tanskan ministerit Luokka:Vuonna 1982 syntyneet Luokka:Elävät henkilöt
Kiiltopyökki

Kiiltopyökki (Fagus lucida) on pyökkeihin (Fagus) kuuluva puulaji. Kiiltopyökki voi kasvaa enimmillään noin 25 metriä korkeaksi puuksi. Sen lehtien lavat ovat soikeita, 5–11 cm pitkiä ja kirkkaanvihreitä. Lehdet ovat myös kaljuja lukuun ottamatta lehtien keskisuonta, jossa on alapinnalla pehmeitä karvoja. Kussakin lehdessä keskisuonesta haarautuu 8–12 paria sivusuonia. Lehtiruodit ovat 0,6–2 cm pitkiä. Kiiltopyökki kukkii huhti–toukokuussa ja tuottaa hedelmiä syys–lokakuussa. Hedelmät ovat pähkinämäisiä. Kiiltopyökkiä tavataan vuorten rinteiden sekametsissä 800–2000 metrin korkeudella merenpinnasta. Laji kasvaa Kiinassa kymmenen maakunnan alueella. == Lähteet == == Aiheesta muualla == * Kassu – Kasvien suomenkieliset nimet: Kiiltopyökki (Fagus lucida) * UniProt: Taxonomy - Fagus lucida * Trees and Shrubs Online: Fagus lucida * Global Biodiversity Information Facility (GBIF): Fagus lucida Luokka:Pyökit Luokka:Aasian puut
Helokkiöljy

Helokkiöljy on kasviöljyä, jota on useaa eri laatua ja jota on helokin siemenissä ja myös joidenkin muiden kasvien, muun muassa mustaherukan siemenissä. Se sisältää gammalinoleenihappoa, joka on monityydyttymätöntä omega-6-rasvahappoa. Helokkiöljyä käytetään lisäravinteena, jota on saatavana kapseleina tai nestemäisenä öljynä. Helokkiöljyn sisältämästä rasvahaposta on hyötyä iholle, silmille ja hermostolle. Joissakin helokkiöljytuotteissa on eteerisiä öljyjä ja kukkauutteita. Jotkut helokkiöjytuotteista on tuotettu luonnonmukaisin viljelymenetelmin. == Lähteet == == Aiheesta muualla == * https://www.luontaistukku.fi/helokkioljy * https://www.yliopistonverkkoapteekki.fi/LEADER-HELOKKIOeLJY-400-kapselia Luokka:Lisäravinteet
Willis O’Brien

Willis O'Brien (1886 – 1962) oli yhdysvaltalainen stop motion -animaatiotekniikan pioneeri. Hänet tunnetaan parhaiten vuoden 1933 King Kong -elokuvan erikoistehosteista. O'Brien tunnetaan stop motion -animaatiotekniikan pioneerina. Stop motion -animaatiossa pienoismalleja kuvataan yksi filmiruutu kerrallaan ja asentoa muutetaan jokaisen otoksen välillä. Kun kuvattu filmi esitettiin normaalinopeudella, heräsivät mallit taianomaisesti eloon. O'Brien esitteli tekniikan vuonna 1917 lyhytelokuvassaan The Dinosaur and the Missing Link. Hän kehitti menetelmää paremmaksi ja loi kokonaisia dinosauruslaumoja Sir Arthur Conan Doylen romaaniin perustuvassa vuoden 1925 klassikkoelokuvassa The Lost World. King Kong -elokuvan menestys nojasi pitkälti O'Brienin erikoistehosteisiin. Elokuva oli O'Brienille hänen siihenastisen uransa suurin haaste. Hän herätti jättiläisgorillan eloon elokuvassa käyttämällä kahdeksantoista tuuman korkuisia malleja, joiden sisällä oli metallirunko, jonka eri osat liittyivät toisiinsa pallonivelillä. Metalliluurangon ympärillä oli vaahtokumi- ja puuvillavuoraus, jonka päällä oli jäniksen nahasta tehty karvapeite. O'Brienin avustajat rakensivat hahmojen lavasteiksi suuret ja monimutkaiset pienoismaisemat. O'Brien käytti pienoismalleja suurimmassa osassa otoksia. Ainoastaan muutamassa elokuvan kohtauksessa käytettiin Kongin luonnollista kokoa suurempaa päätä ja ylävartaloa sekä näyttelijä Fay Wrayta pitelevää suurikokoista kättä ja Skull Islandin alkuasukkaita tallovaa suurikokoista jalkaa. O'Brien tutki eläintarhoissa gorillojen ja muiden suurten eläinten liikkeitä pystyäkseen animoimaan Kongin ja Skull Islandin dinosaurusten liikkeet mahdollisimman luonnollisiksi. Hän kävi myös katsomassa painiotteluita saadakseen käsityksen siitä, miten King Kong voisi taistella muita Skull Islandin esihistoriallisia olioita vastaan. Yksikään O'Brienin muista elokuvista ei yltänyt King Kongin tasolle. King Kongin jälkeen O'Brien kehitti ideoita useisiin elokuviin, mutta vain muutama niistä saatiin valmiiksi. O'Brienin merkitys stop motion –animaation kehittäjänä tunnustetaan nykyisin, mutta uransa aikana hän turhautui usein joutui häikäilemättömien tuottajien uhriksi. Vuonna 1950 Willis O'Brien sai erikois-Oscarin työstään elokuvassa Mighy Joe Young. Se oli ensimmäinen erikoistehosteista myönnetty Oscar-palkinto. Tämä elokuva käynnisti myös O'Brienin manttelinperijän Ray Harryhausenin uran. == Lähteet == Luokka:Yhdysvaltalaiset animaattorit Luokka:Erikoistehosteiden suunnittelijat Luokka:Vuonna 1886 syntyneet Luokka:Vuonna 1962 kuolleet
Luettelo Suomessa pesivistä kyyhkylinnuista

Tämä on luettelo Suomessa pesivistä kyyhkylinnuista. Sepelkyyhky on Suomen runsaslukuisin kyyhkylintu. Suomessa pesivät kyyhkylinnut sekä niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Columba palumbus Sepelkyyhky 310 000 340 000 360 000 elinvoimainen (LC) Columba livia Kalliokyyhky 21 000 25 000 31 000 elinvoimainen (LC) Columba oenas Uuttukyyhky 4 500 5 200 6 400 elinvoimainen (LC) Streptopelia decaocto Turkinkyyhky 150 200 250 erittäin uhanalainen (EN) Streptopelia turtur Turturikyyhky 0 1 5 äärimmäisen uhanalainen (CR) == Lähteet == Luokka:Luettelot linnuista Luokka:Suomen linnusto
Luettelo Suomessa pesivistä haikaralinnuista

Tämä on luettelo Suomessa pesivistä haikaralinnuista. Suomessa pesii säännöllisesti kolme haikaralajia. Lisäksi kattohaikara on pesinyt yhden kerran. Nykyisen jaottelun mukaan kattohaikara kuuluu haikaralinnut-nimisen lahkon kattohaikarat-heimoon ja muut Suomessa pesivät haikarat kuuluvat pelikaanilinnut-nimisen lahkon haikarat-heimoon. Suomessa haikarat sekä niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Lahko Heimo Vähintään Keskimäärin Enintään Uhanalaisuusluokka Botaurus stellaris Kaulushaikara Pelikaanilinnut Haikarat 1 200 1 300 1 400 elinvoimainen (LC) Ardea cinerea Harmaahaikara Pelikaanilinnut Haikarat 1 000 1 300 1 500 elinvoimainen (LC) Egretta alba Jalohaikara Pelikaanilinnut Haikarat 0 1 5 arvioimatta jätetty (NE) Ciconia ciconia Kattohaikara Haikaralinnut Kattohaikarat 0 0 1 arvioimatta jätetty (NE) == Lähteet == Luokka:Luettelot linnuista Luokka:Suomen linnusto
Luettelo Suomessa pesivistä kurkilinnuista

Tämä on luettelo Suomessa pesivistä kurkilinnuista. Suomessa pesii seitsemän kurkilintujen lahkoon kuuluvaa lintulajia, joista kuusi kuuluu rantakanojen heimoon. Suomessa pesivät kurkilinnut sekä niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Grus grus Kurki 37 000 45 000 51 000 elinvoimainen (LC) Crex crex Ruisrääkkä 4 300 10 000 16 000 elinvoimainen (LC) Fulica atra Nokikana 2 100 2 900 3 600 erittäin uhanalainen (EN) Porzana porzana Luhtahuitti 700 1 100 1 500 elinvoimainen (LC) Rallus aquaticus Luhtakana 700 1 000 1 300 elinvoimainen (LC) Gallinula chloropus Liejukana 100 150 200 vaarantunut (VU) Porzana parva Pikkuhuitti 1 7 15 erittäin uhanalainen (EN) == Lähteet == Luokka:Luettelot linnuista Luokka:Suomen linnusto
Puuvillansiemenöljy

Puuvillansiemenöljy on kasviöljy, jota käytetään pääasiassa ruokaöljynä, elintarvikkeiden tuotannossa ja voiteena. Puuvillansiemenöljy valmistetaan kylmäpuristamalla teksasinpuuvillasta (Gossypium hirsutum) tai intianpuuvillasta (Gossypium herbaceum). Ruokaöljynä se on tunnettu 1800-luvulta lähtien. Sitä on saatavana myös luomuna. Joskus puuvillansiemenöljy puhdistetaan ennen käyttöä. Se sisältää paljon E-vitamiinia, antioksidantteja, palmitiini-, oleiini-, linoli- ja arakidihappoa sekä omega-6-rasvahappoa. Puuvillansiemenöljy kosteuttaa ihoa ja myös suojaa ihoa. Sitä voidaan käyttää myös meikin poistoon ja hiusten hoitoon. Puuvillansiemenöljyä käytetään myös lääkkeissä. Sitä käytetään myös lamppuöljynä sekä ainesosana hyönteismyrkyissä, kynttilöissä ja pesuaineissa. Puuvillansiemenöljy antaa suojaa sydän- ja verisuonitauteja sekä syöpää vastaan. Puuvillansiemenöljy sisältää gossypolia ja tämän vuoksi sen runsas tai jatkuva käyttö saattaa aiheuttaa hedelmättömyyttä, ongelmia raskausaikana, maksavaurioita, hengenahdistusta tai ruokahaluttomuutta. Puuvillansiemenöljyn ulkoinen käyttö aiheuttaa joillekin ihmisille allergisia oireita. Puuvillansiemenöljyn CAS-numero on 8001-29-4. == Lähteet == == Aiheesta muualla == * Cottonseed oil * Food Component Database (FooDB): Cottonseed oil Luokka:Ruokaöljyt Luokka:Kosmetiikka
Luettelo Suomessa pesivistä pöllölinnuista

Tämä on luettelo Suomessa pesivistä pöllölinnuista. Suomessa on kymmenen pesivää pöllölajia, joista äärimmäisen uhanalainen tunturipöllö ei pesi joka vuosi. Normaalivuosina suopöllö on runsaslukuisin. Suomessa pesivät pöllölinnut sekä niiden pesimäkanta-arviot kuuden vuoden EU- raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Asio flammeus Suopöllö 500 7 000 14 000 elinvoimainen (LC) Surnia ulula Hiiripöllö 300 3 500 7 200 elinvoimainen (LC) Glaucidium passerinum Varpuspöllö 2 700 3 500 4 200 vaarantunut (VU) Strix uralensis Viirupöllö 2 700 3 100 3 700 elinvoimainen (LC) Aegolius funereus Helmipöllö 1 900 2 900 4 200 silmälläpidettävä (NT) Asio otus Sarvipöllö 900 1 500 2 000 elinvoimainen (LC) Strix aluco Lehtopöllö 1 000 1 200 1 400 elinvoimainen (LC) Bubo bubo Huuhkaja 850 940 1 100 erittäin uhanalainen (EN) Strix nebulosa Lapinpöllö 500 600 900 elinvoimainen (LC) Bubo scandiacus Tunturipöllö 0 2 12 äärimmäisen uhanalainen (CR) == Lähteet == Luokka:Luettelot linnuista Luokka:Suomen linnusto
Leijukerrosreaktori

Leijukerrosreaktori tai leijupetireaktori on reaktorityyppi, jossa neste tai kaasu johdetaan suurella nopeudella kiinteiden katalyyttihiukkasten läpi. Leijukerrosreaktoreilla on useita merkittäviä teollisia sovellutuksia. ==Periaate ja käyttö== Leijukerrosreaktorissa on huokoisia kiinteitä hiukkasia, joihin reaktion katalyytti on sidottu. Reaktoriin syötetään reaktion lähtöaineet sisältävää fluidia suurella nopeudella. Nopeus on sellainen, että kiinteät hiukkaset leijuvat niiden ohi- ja läpikulkevassa virtauksessa ja käyttäytyvät fluidin tavoin. Leijukerrosreaktorissa tapahtuu siis fluidisoituminen. Reaktorissa aineiden sekoittuminen tapahtuu virtauksen vaikutuksesta. Leijukerrosreaktorissa on poistoyhteet fluideille ja kiinteille aineille.Uzi Mann :"Reactor Technology", teoksessa Kirk-Othmer Encyclopedia of Chemical Technology, John Wiley & Sons, New York, 2017. s. 3, 25, 28–29 (Luvun sisäinen sivunumerointi)Joachim Werther: "Fluidized-Bed Reactors", teoksessa Ullmann's Encyclopedia of Industrial Chemistry, John Wiley & Sons, New York, 2007. Vol. 15, s. 315–322, 344–355 Leijukerrosreaktorien etuna ovat muun muassa jatkuvatoimisuus, hyvin tehokas lämmön- ja aineensiirto sekä katalyytin lisäämisen ja vaihtamisen helppous. Merkittäviä teollisia prosesseja, joissa käytetään leijukerrosreaktoreja, ovat esimerkiksi öljynjalostuksessa leijukatalyyttinen krakkaus, kivihiilen poltto, Fischer–Tropsch-synteesi, useiden polymeerien valmistus, entsyymien tuotanto ja vedenpuhdistus. == Lähteet == Luokka:Kemialliset reaktorit
Hypersooninen liitokärki

Hypersooninen liitokärki tai hypersooninen liitävä taistelukärki (, HGV) on taistelukärkityyppinen hypersooninen ase, joka voi liitää ja tehdä liikkeitä hypersoonisilla nopeuksilla (yli viisinkertainen äänennopeus). Kantorakettina toimii yleensä ballistinen ohjus. Hypersooniset liitokärjet liitävät korkealta ilmakehästä kohti kohdettaan ja voivat muuttaa lentorataansa tavanomaisen ballistisen laukaisun jälkeen huomattavasti. Tavalliset ballistiset ohjukset kulkevat ennustettavaa ballistista rataa, joten ne ovat torjuttavissa parhailla ballististen ohjusten torjuntaohjuksilla. Kesken lennon tapahtuvan lentoradan arvaamattoman muuttelun tarkoitus on vaikeuttaa torjuntaa merkittävästi. Idea on MaRV-kärkien tapainen, mutta toisin kuin ne, hypersooniset liitokärjet irtaantuvat laukaisuohjuksesta jo pian laukaisun jälkeen. == Käytössä ja kehitteillä == ; *HGV-202F (kehitteillä) ; * Fattah-2 (kehitteillä) ; *Hyper Velocity Gliding Projectile (kehitteillä) ; *DF-ZF (palveluksessa) ; *Hwasong-16b (kehitteillä) ; *VERAS (peruttu 1971) *VMaX (kehitteillä) *VMaX-2 (kehitteillä) ; *Avangard (palveluksessa) ; *AGM-183A ARRW (kehitteillä) *Common-Hypersonic Glide Body (C-HGB) Long-Range Hypersonic Weapon (LRHW) -ohjuksessa (kehitteillä) *OpFires (kehitteillä) *Hypersonic Technology Vehicle 2 (kokeellinen) == Lähteet == Luokka:Aseet
Kirjallisuusvuosi 1705

Kirjallisuusvuosi 1705 käsittelee vuoden 1705 tärkeitä kirjallisuuden tapahtumia, uutisia ja julkistuksia. == Tapahtumia == * Edmond Halley esitti teoksessaan Synopsis Astronomia Cometicae, että vuosina 1456, 1531, 1607 ja 1682 on nähty sama Halleyn komeetta, joka tulee seuraavan kerran näkymään vuonna 1758, kuten tapahtuikin. * Ensimmäinen suomenkielinen almanakka oli Laurentius Tammelinin Almanach eli Ajan-Lucu, joka ilmestyi vuodelle 1705 Turussa.Oja: Aikakirja 2013, s. 237. == Julkaisuja == * Mary Astell - The Christian Religion, as Profess'd by a Daughter of the Church of England * Edmond Halley - Synopsis Astronomia Cometicae * Maria Sibylla Merian - Metamorphosis Insectorum Surinamensium (Surinamen hyönteisten metamorfoosi) * Gobind Singh - Guru Granth Sahib (sikhiläisyyden pyhä kirja) * Richard Steele - The Tender Husband (näytelmä) * John Toland - Socinianism Truly Stated (panteistista filosofiaa) * Raymond de Vieussens - Novum vasorum corporis humani systema (sydämen toiminnan ensimmäinen virheetön kuvaus) ==Lähteet== 1705 Luokka:1705